Downloaded from YTS.MX
Official YIFY movies site: YTS.MX
EN DOKUMENTAR FRA NETFLIX
Der er intet at lave her.
Så i stedet for at tage stoffer går jeg i skoven.
Selvom folk synes… Jeg ser nok skør ud, når jeg graver efter sten derude.
Men jeg kan lide at lede efter sten og fossiler.
Jeg synes, det er sejt.
Jeg har seje fossiler, bortset fra den, der viste sig at være hundelort.
Jeg leder efter et par forskellige typer krystaller.
Helbredende kræfter, ens chakra.
Det hjælper mig med at rense tankerne.
Jeg blev anholdt for mord.
Manden var i mit hjem.
Jeg gjorde, hvad jeg mente, jeg var nødt til at gøre, uden tvivl.
Ellers ville min bror og jeg begge være døde lige nu.
Jeg er klar til selvforsvarshøringen.
Hvis de lader mig fortælle min historie, tror jeg, jeg vinder.
Jeg har dækket selvforsvarssager før,
og næsten alle har været mænd.
Stand Your Ground er en selvforsvarslov i Alabama.
Politiet kan komme ud til et gerningssted, hvor nogen er blevet dræbt,
og hvor de siger, det var berettiget.
Og de afviser ofte sager.
I Brittanys tilfælde blev hun sigtet for at dræbe en mand,
som hun anklagede for voldtægt.
Og hvis hun bliver dømt, kan hun få livstid i fængsel.
Det vigtigste i mine øjne var:
"Kan kvinder bruge systemet til at forsvare sig selv,
på samme måde som mænd kan?"
Jeg har to børn.
-Der er min bror. -Brittany og Chris.
Sig hej, Chris!
Deres far og jeg blev skilt, da de var fire og otte år.
Jeg var enlig mor. I Jackson County er det hårdt at være enlig mor,
for der er ikke meget økonomisk støtte til enlige mødre.
Jeg arbejdede 12 til 16 timer om dagen, nogle gange mere, hvis jeg kunne få mere.
Vi endte med at bo i et alment boligbyggeri.
Brittany var meget kvik.
Det barn kunne bestå enhver prøve uden at åbne en bog.
Hun var bare en særdeles dygtig elev.
Brittany blev gift. Hun var vel 19.
Så skred hendes mand og flyttede hjem til sin mor.
De fandt sammen igen, blev skilt, fandt sammen.
Jeg holdt op med at følge med og sagde:
"Bare sig, hvor mange der skal dækkes op til."
Hun har fire børn,
og hun har haft problemer med at være enlig mor.
Hun har prøvet at arbejde, passe børnene,
og så ramte depressionen hende hårdt.
Da Brittany fødte lille Will,
havde Will Potters syndrom.
Det er en arvelig lidelse.
Han levede kun i 45 minutter.
WILLIAM SMITH 13. MARTS 2012
Da hun mistede et nyfødt barn, røg Brittany på afveje
og fandt ro i afhængighed.
Det regner.
Det står skidt til med stoffer i Jackson County.
Det var ikke sådan, da jeg var barn og ung.
Da jeg så, at min datter blev helt tynd… Hun begyndte at ses med andre mennesker.
-Må jeg tage din ordre? -Vil I have noget?
Er I okay?
Giv mig to pølser, æg og oste-McGriddles.
-Tak. -Hav en god dag.
I lige måde.
Men det var et helvede. Det kan jeg ligeså godt sige.
Jeg begyndte at bruge metamfetamin.
Og efter et par måneder mistede jeg mine børn.
Min verden lå i ruiner.
Da hun mistede forældremyndigheden, ramte hun bunden.
Vi støttede hende så meget, vi kunne.
Og hun kæmpede. Hun faldt i et par gange.
ANONYME NARKOMANER-HOTLINE
Men hun trak sig selv op igen.
Hun blev clean og forblev clean.
Hun arbejdede på et hjem, og hun klarede sig godt.
Og den 10. januar 2018
fik Brittany en evaluering af sit hjem.
Hun sørgede for, alt var sikkert for børnene, og hun bestod den.
Damen var stolt af hende.
Brittany var super spændt.
Vi havde ventet så længe på at få børnene tilbage.
Så du hyggede dig? Hvad var dit yndlingsdyr?
Lamaen!
Lamaen? Prøvede den at spytte på dig?
Brittany ville købe en hundehvalp. Hun ville have hvalpen til børnene.
Todd Smith opdrættede pitbulls.
Hun havde mødt Todd i gymnasietiden.
Brittany aftalte at købe en pitbull-hvalp, hvilket hun gjorde.
Det var kun et par dage senere, skyderiet fandt sted.
DEN 15. JANUAR 2018
Jeg får et opkald fra Todd, som spørger, om jeg vil hente ham i parken.
Fordi han var blevet sat af, og de ville ikke hente ham igen.
Så jeg sagde: "Okay, vi henter dig.
Du kan sove på min sofa en nat, men i morgen skal du ud.
Du kan ikke blive hos mig. Det er ikke et motel.
Jeg får snart mine børn hjem."
Og vi snakkede lidt sammen.
GERNINGSSTEDET
Jeg ville ikke prale, men jeg sagde:
"Jeg arbejder. Jeg får snart mine børn tilbage.
Det går godt for mig."
Og så…
Jeg ved ikke, hvad der skete. Noget slog klik i ham.
Han sprang op og skreg ad mig. Han nikker mig en skalle.
Så jeg løber gennem gangen ind på mit soveværelse og smækker døren.
Han brød igennem døren, væltede mig på sengen
og begyndte at kvæle mig.
Det sortnede, og jeg tænkte:
"Sådan er det at dø. Gud, lad mig ikke dø."
GERNINGSSTED
Jeg vågnede og havde tisset på mig selv, og mine bukser var taget af,
og han er ved at voldtage mig.
Og han kvæler mig stadig.
Han siger: "Hvis du siger et ord, slår jeg dig ihjel.
Hvis du trækker vejret forkert, dør du."
Brittany ringede vel klokken 00.40.
Og hun sagde:
"Mor, vil du købe mig en pakke cigaretter?"
Og jeg sagde:
"Skat, jeg har ingen penge før på onsdag eller torsdag."
Hun sagde: "Mor, jeg har penge.
Bare kom herhen og kør mig hen til butikken."
Fordi vi havde kun den ene bil.
Jeg var så træt.
Jeg havde arbejdet den dag. Det var iskoldt, og det sneede.
Mit hår var vådt, og jeg sagde:
"Chris, vil du køre din søster hen for at købe cigaretter?"
BRITTANYS BROR
Jeg er irriteret, for jeg er træt.
Men jeg rejser mig og kører hjem til Brittany.
Jeg troede, det bare var os to, der skulle ud at købe ind.
Men så kommer Todd ud bag Brittany, og Brittany sætter sig på forsædet.
Brittany talte ikke så meget, men jeg var ikke særlig opmærksom.
Jeg kører ind på en tank.
Mens hun er inde i butikken, taler jeg med Todd i bilen.
Jeg betjente en kunde, og Brittany kom ind.
Hun var ude af den. Hun lignede en, der havde været oppe at slås.
Jeg spørger: "Hvad er der sket?"
Da jeg havde sagt det, var hun sådan… Tiltræk dig ikke opmærksomhed.
Da fortalte hun mig, hvad der var sket.
At hun blev holdt som gidsel, var blevet voldtaget, slået af Todd Smith.
Jeg sagde: "Bliv her. Gå ind i dette rum."
Hun sagde: "Nej. Min bror er i bilen."
"Hvis jeg ikke kommer, gør han min bror ondt."
Kort efter kommer hun ud,
og jeg kører dem hjem.
Todd stiger ud af bilen først og går op ad trappen ind til huset.
Og før Brittany stiger ud, siger hun,
at jeg skal køre tilbage til tanken og tale med en af ekspedienterne.
Han anede intet. Overhovedet.
Jeg sagde det til ham, og han sagde: "Hvad?"
Så jeg kører tilbage til huset.
Jeg har altid haft min pistol på mig.
GERNINGSSTED
Jeg gik ind ad bagdøren,
og Todd står i køkkenet og laver noget at drikke.
Jeg sagde, han skulle hente sine ting og gå.
Han står bare der og bevæger sig ikke.
Jeg ville bare have Todd ud.
Jeg lagde pistolen på bordet og prøvede at få ham ud,
og så begyndte slagsmålet.
GERNINGSSTED
Jeg løber ind i køkkenet, og de slås.
Og Todd er ved at kvæle min bror.
Jeg tog pistolen og sagde: "Todd, stop. Jeg vil ikke skyde nogen. Slip min bror."
Det gjorde han ikke, så jeg skød.
SKUDHUL
Der skete ikke noget.
Så jeg skød igen.
SKUDHUL
Med tredje gang faldt min bror og ham sammen.
Alarmcentralen.
Hej. Jeg har brug for en ambulance. Nogen er lige blevet skudt.
Hvor er personen, der skød ham?
Lige her. Han er min bror. Han skal ikke i fængsel.
Han forsøgte at beskytte mig.
Hvad fanden gør jeg? Hjælp mig.
Okay, du skal trykke ham på brystet hårdt og hurtigt 30 gange.
Et, to, tre, fire…
Send en ambulance. Vær nu sød.
De er på vej og kommer så hurtigt, de kan, okay?
Okay. Jeg går ud på vejen.
-Herinde! -Hvem skød?
-Det gjorde min bror.
Hvor er han? Kom ud af huset!
-Lad politiet visitere. -Kom.
-Han skød ham, fordi han kvalte mig. -Kom nu.
-Kom ud. -Han voldtog mig.
Vent lidt. Er der nogen i huset?
-Der er ingen. -Vent her.
Jeg fandt ham nedenunder.
-Ingen puls. -Ingen puls. Okay.
Jeg er opdraget til at gøre det rette,
selvom resten af verden måske ikke ser det sådan.
I Jackson County bliver kvinder ikke behandlet retfærdigt generelt.
Jeg tænkte: "Hvis jeg ikke tager skylden, får hun aldrig sine børn igen."
Næste morgen vågnede jeg med et tungt hjerte.
Jeg sagde til mor: "Jeg må melde mig selv."
Du fortalte os først, at din bror skød ham.
Ja.
Og nu siger du, det faktisk var dig, der skød ham.
Jeg burde have talt sandt fra begyndelsen.
Brittany sigtes for mord og er ti måneder i fængsel.
Ramona pantsætter sin mors vielsesring og bruger sin bil
til at dække kautionen på $6000, så Brittany kan bo hjemme til retssagen.
Hun burde ikke have været i fængsel.
Intet af det er rimeligt.
Jeg lærte hende at kæmpe med alt, hun har, og det gjorde hun.
Og jeg er stolt af hende.
De er smukke. Hvirvl dem op.
Se den store der.
Jeg har været overalt, og ingen vil give mig et job lige nu.
Det eneste, der gør mig glad,
er at være sammen med mine børn.
Og det må jeg ikke engang?
Vil du gøre det?
Jeg vil kunne gøre, hvad jeg kan med min nabos børn.
Det er sjovt! Se der.
Det må jeg ikke med mine egne børn.
Bobler!
"Flere begrundelser vil fremlægges
i detaljer på høringstidspunktet."
Først jeg hørte om Stand Your Ground, tænkte jeg, at den lov passede perfekt.
Hun blev anholdt for selvforsvar.
Jeg har studeret det. Jeg købte en jurabog.
Jeg tænkte: "Ja, det er hendes lov, der får hende frikendt fra det her."
Wow.
-Det er godt nyt. -Er det din kop?
Ja.
Vi har selvforsvarsloven,
og så anmoder vi om, at sigtelsen frafaldes.
Hun var i sin gode ret. Hun var i sit hjem.
Det er klassisk selvforsvar.
Brittany anmoder om en selvforsvarshøring.
Hun kan ikke betale sagen,
så retten beskikker hende advokat Ron Smith.
Brittanys historie er troværdig, og loven var på vores side.
Hun gjorde intet ulovligt. Hun angreb ikke først.
Hun er i huset. Broderen bliver kvalt af Todd.
Kvælertag er dødbringende.
AFHØRINGSUDSKRIFT
Hun havde ret til det.
Jeg mener, vi havde en stærk selvforsvarssag.
Anklageren talte med Todds familie. De ønskede et forlig, der gav mig 25 år.
Jeg ville ikke erklære mig skyldig.
Jeg er uskyldig
og vil hellere i fængsel end at erklære mig skyldig i noget, jeg ikke gjorde.
Brittanys holdning var: "Jeg erklærer mig ikke skyldig.
Vi tager selvforsvarshøringen."
Jeg nyder at arbejde med Ron Smith som privatdetektiv.
Jeg er tidligere betjent.
Jeg forlod politiet for flere år siden,
fordi jeg syntes, der var behov for forsvarssager.
Folk, der bor i lavindkomstområder, har ikke en efterforsker på deres side,
så der er et behov.
Typisk ved sager om selvforsvar i Syden,
er det mænd, der beskytter deres liv, frihed, ejendom…
…alt det, vi altid har hørt.
Mænd bliver rost for det.
Men hvis en kvinde eller en minoritet gør det,
bliver det set anderledes.
I Syden tror jeg ofte, at folk ikke tror,
der er et problem med seksuelt misbrug og vold i hjemmet.
Hvorfor er det okay, at en kvinde får skader
og fortsætter med at udstå det, før der sker noget?
Jeg holder med den svage part. Jeg har altid heppet på den undertippede.
Vi har en dato for selvforsvarshøringen.
Det er den 14. januar 2020.
Og vi er spændte.
Jeg beder til, at dette mareridt vil slutte.
JEG ER STÆRK SOM DIG ELSKER DIG, MOR
Jeg håber, det går igennem,
for det bør ikke kun være en lov for mænd.
Basta.
SELVFORSVARSHØRING DEN 14. JANUAR 2020
RETSLOKALE 1
Da Brittany vidnede, kunne man høre en nål ramme gulvet.
Der var bomstille.
ALABAMA MOD BRITTANY JOYCE SMITH
"Brittany." "Ja."
"Todd havde fået lov til at komme forbi?"
"Ja."
"Da han angreb dig i dit hjem, måtte han så stadig være der?"
"Nej."
"Da han angreb din bror, måtte han da?"
"Nej."
"Frygtede du, han ville såre dig?"
"Han sårede mig."
Den undersøgende sygeplejerske
vidnede om 33 skader på Brittany.
Det vidneudsagn var meget overbevisende.
Jeanine Suermann vidnede som følger:
"Der var to hudafskrabninger på venstre side af hagen,
og de passede med et bidemærke."
"Der var sår på bryst, ben, arme, fødder."
"Hun havde en kvæstelse, der stemte overens med et håndaftryk."
"Hun havde kvæstelser i nakken."
"Jeg ville sige, mine fund var konsistente med en kvælning."
Jeg græd som et lille barn.
For det var min lille pige på det papir.
Sygeplejersken bevidnede også, at hun ikke med sikkerhed kunne sige,
at Brittany var blevet voldtaget.
Men sygeplejersken sagde det meget klart.
Det er ikke usædvanligt, at man ikke med sikkerhed kan fastslå voldtægt.
Hendes historie bekræftes af hendes skader.
Jeg ved ikke, hvad jeg skal gøre.
-Jeg blev næsten kvalt. -Ja.
…næsten voldtaget to gange i min seng.
Så han voldtog dig?
Nej, han voldtog mig ikke. Han prøvede.
I nødopkaldet sagde Brittany, at hun ikke var blevet voldtaget.
Anklager Jason Pierce spurgte Brittany:
"Hvorfor løj du om ikke at blive voldtaget?"
Brittany: "Jeg ved det ikke."
Brittanys advokater dokumenterede, at Brittany var diagnosticeret med PTSD,
og det, at sige noget i det øjeblik:
"Jeg blev ikke voldtaget," ikke var udelukket
for en, der var traumatiseret.
Vil man bare fortælle alt til en fremmed
og sige: "Okay, jeg er blevet overfaldet og voldtaget"?
Mange voldtægtsofre afslører det ikke med det samme.
Der kan gå flere år.
Anklager Jason Pierce siger: "Du har vist selektiv hukommelse."
Anklagerens mål var at betvivle hendes historie.
Hun blev spurgt om nogle meget svære ting,
men jeg synes, hun blev målt og vejet.
Anklageren spurgte Brittany:
"Du havde ikke set ham med et våben den aften?"
Brittany svarede: "Hans hænder."
Pierce siger: "Okay. Og det er altså…
Brittany afbryder og siger: "Og hans penis.
Og hans mund.
Jeg så adskillige våben."
TOKSIKOLOGISK ANALYSE
Todd Smith havde høje niveauer af metamfetamin i kroppen. Ekstremt høje.
Toksikologen bekræftede, at 200 var en almindelig mængde
i sager om narkokørsel, hvor nogen var på metamfetamin.
METAMFETAMIN 840 NG/ML
Hvis man ser en video, hvor nogen bliver holdt af politiet,
og fem betjente giver ham stød og slår ham,
og han kæmper som Supermand.
Hun sagde, det svarede til,
hvad det niveau af metamfetamin i kroppen ville medføre.
JEFF POE TODDS FÆTTER
Jeg spurgte: "Hvordan føles det?" "Som Supermand."
Mig og Todd var tætte. Han er som en bror.
Jeg husker, vi kørte på motorcykler op ad bjerget.
Der er en lille bæk der. Vi drak altid vand fra kilden.
Hvis man ikke så Todd hver dag, ville man ikke forstå ham.
Todd havde været en helt anden uden stofferne.
Dette er Todd Smiths straffeattest.
Der er masser af anholdelser her.
Nogle af dem er sigtelser for vold i hjemmet.
Der er endnu et overfald.
Grov vold.
Todds ekskone ved, hvad jeg har været igennem.
Hun er heldig at være i live, og hun er modig.
Jeg blev holdt fanget flere gange af Todd og slået gennem årene.
Min sidste oplevelse mindede så meget om Brittanys,
hvor jeg blev tapet fast til en stol.
Han holdt mig fanget i dagevis. Tæsk, voldtægt, analsex.
Alt, Brittany havde gennemgået og meget mere.
Under selvforsvarshøringen
blev det gentagne gange bragt op af anklageren Jason Pierce:
"Er Brittany troværdig?"
Den aften, da overfaldet fandt sted,
kontaktede Brittany oprindeligt sin mor. Hun ringede ikke til politiet.
Todd sagde: "Hvis du ringer til politiet, dræber jeg dig."
Men jeg måtte have hjælp.
Så jeg sagde: "Lad os ryge en cigaret."
Jeg vidste, jeg ikke havde cigaretter. Jeg måtte ringe, for jeg havde ingen bil.
Den aften, da hun ringede til mig, havde han den på medhør.
Han kunne høre, hvad hun sagde.
Hun skulle ikke fortælle nogen, hvad der var sket.
Og Paige Painter vidnede om at være på arbejde den aften,
Brittany kom ind i butikken og fortalte hende,
at hun var blevet overfaldet.
Brittany sagde: "Giv mig papir og kuglepen."
Hun begyndte at skrive navne og telefonnumre ned.
BEVISBILLEDE
Hun sagde: "Hvis der sker mig noget, var det Todd Smith."
Hun sagde: "Ring til min mor, og sig, hun skal hente mig."
"Kan du forklare det?"
"Du troede, din mor ville være bedre til
at håndtere en voldsom, vred Todd end en betjent?"
Jeg ville have min mor.
For i Jackson County føler jeg,
at politiet altid er på mandens side,
men jeg ved, at min mor havde fået ham ud af huset.
Jeg har set politibetjente dukke op i Jackson County
til et husspektakel og sige til folk:
"I kommer begge to i fængsel."
"Ikke en af jer. I ryger begge to ind."
I stedet for at finde ud af, hvad der skete.
Heromkring trækker kvinder normalt det korteste strå.
Min mor og hendes eksmand sloges konstant, de tævede løs på hinanden.
Og min mor kom i fængsel hver eneste gang.
Så det chokerer mig ikke, at Brittany bad mig ringe til sin mor.
SELVFORSVAR
Under retssagen marcherede mange kvinder for Brittany.
Og der var mange historier, der blev fortalt den dag.
Kvinder kommer ud og taler mere om, hvad der er hændt dem,
og hvordan retssystemet også har svigtet dem.
Men nu er de villige til at kæmpe.
De er klar til at kræve forandring.
Jeg blev voldtaget, jeg kender arrene.
Jeg blev voldtaget. Jeg beundrer hende.
Så mange kvinder har delt deres historier med mig.
Minoriteter, andre racer og seksualiteter, religioner.
Alle fortæller mig, at de er blevet misbrugt.
At de er gået til politiet, men politiet vil ikke anholde.
Nogle af dem er kvinder, der er i fængsel for at kæmpe imod.
Mange var fra Alabama,
men der var også nogle fra North Carolina, New York, New Mexico,
allevegne fra.
VORES SYSTEM ER ØDELAGT
Stand Your Ground-loven gælder kun hvide mænd, så vidt jeg kan se.
Den gælder ikke for minoriteter. Ikke for kvinder. Den er for hvide mænd.
Det er ikke fair.
KVINDER TABER APPEL OM SELVFORSVAR
De har tændt en ild i mig.
Vi er bare ubetydelige. Sådan bliver vi set.
Men når man samler massevis af ubetydelige folk,
især rasende kvinder,
vokser de sig store.
KVINDER HAR FÅET NOK!
Vi betyder noget.
Vi har en stemme. Vi skal bruge den.
RETFÆRDIGHED FOR BRITTANY
Selvforsvarshøringen slutter,
og Brittany må afvente dommerens afgørelse.
Jeg vil have mine børn tilbage.
De skal vide, at mor ikke er morder.
At mor forsvarede sig selv, og at man altid bør forsvare sig selv.
Jeg beder. Jeg beder til, at alt går godt.
Det gør det.
Et par uger efter selvforsvarshøringen
udstedte dommer Holt en kendelse, der afslog immunitet grundet selvforsvar.
Dommeren skrev, at Brittany ikke havde bevist,
at hun havde ret til at trykke på aftrækkeren.
Angreb Todd Brittany Smith?
Det virker ret åbenlyst. Dommeren tror nok, at angrebet fandt sted.
Men Brittany Smith skød ikke Todd der.
Havde hun grund til at tro,
at Todd ville dræbe eller alvorligt såre hendes bror?
Det er problemet, og dommeren fandt det sikkert vigtigt,
da hun afslog anmodningen.
"Efter behandling af alle beviser
mener retten, at tiltalte har redegjort inkonsekvent
for begivenhederne omkring Todds død."
For eksempel endte Brittanys første løgn om,
at hendes bror havde trykket på aftrækkeren
med at hjemsøge hende.
I dommernes øjne skadede det hendes troværdighed.
Det var ret tydeligt, dommeren ikke troede på hendes vidneudsagn.
Det skal nok gå.
Dommer Jenifer Holt og distriktsadvokat Jason Pierce
nægtede at stille op til filmen.
Efter sit afslag på selvforsvarshøringen
står Brittany til en retssag og muligvis livstid.
De fleste reaktioner, jeg husker fra læserne, var:
"Jeg tror stadig, hun er uskyldig." De var ligeglade med dommeren.
Jeg er ked af, at Todd blev dræbt, men jeg tror, hun forsvarede sig selv.
Det er måske sjovt, at jeg som Todds fætter siger det,
men jeg synes ikke, hun skal i fængsel.
I siger, det er okay, at kvinder at forsvarer sig,
men når de gør, så vær klar til samfundets straf.
Det er ikke loven i sig selv, der skal ændres.
Det er vores opfattelse af, hvordan kvinder skal passe ind.
Og af om de skal bruge vold
selv mod en overgrebsmand.
Det er måden, vi opfatter det på.
Når man har sager, der involverer minoriteter, kvinder,
så lad os se på, hvorfor der ikke tages samme hensyn.
Det er et samfundsproblem. Det er et stereotypt problem.
Advokaterne viste mig det seneste tilbud, og jeg spurgte: "Hvad ville I gøre?"
De sagde: "Vi ville sige ja. For du slipper ikke for fængsel."
KVINDE FRA ALABAMA ERKENDER SIG SKYLDIG I MORDET PÅ EN ANKLAGET VOLDTÆGTSMAND
Jeg ved, jeg gjorde det for mine børn.
De får det bedre af, at det er slut. Jeg traf en god beslutning.
Min mor er okay. Min bror, alle er okay.
Og mine børn er okay. Jeg skal nok klare mig.
Jeg prøver ikke at miste forstanden her.
TILSTÅELSESSAG
Hun sagde, at hun følte sig trængt op i et hjørne
for hvis hun gik i retten, ville den dommer dømme hende,
der havde skrevet en 19-siders kendelse, som betvivlede hendes troværdighed.
Hun beskrev det sådan for mig,
at hun valgte det mindre onde og erklærede sig skyldig.
Hun fik godskrevet den tid, hun allerede havde afsonet,
mens hun ventede på retssagen. Så det var en seks måneders dom for mord.
De næste 18 måneder var hun i husarrest.
Sætter man alt på spil?
Spiller man russisk roulette med folk, man ikke engang kender, om sin skæbne?
Jeg forstår, hvorfor hun sagde ja. Det kan jeg ikke bebrejde hende.
Det er bare nedslående.
Hun vil altid have et mord på sin straffeattest.
Det vil forfølge hende altid.
Det giver ingen mening, at de tilbød mig
seks måneder for mord og langt mere for manddrab.
Jeg forstår ikke, at mord er mindre alvorligt end manddrab.
Det giver ingen mening.
Retten ville bare have mig til at tilstå mordet,
for at kunne sige, at jeg tilstod.
Jeg var fast besluttet på ikke at erkende mig skyldig i mord.
Og jeg føler, at jeg svigter mange mennesker.
Jeg svigtede også mig selv,
men det er noget, jeg har kæmpet med hver dag.
Studier viser, at de fleste kvinder, der dræber overgrebsmænd,
ender med at indgå aftaler i stedet for at ende i retten.
Hej, skat.
Hvad laver du?
-Du er så køn. -Nej, jeg er ej.
Hvordan går det derinde?
Det var sjovt til halloween.
Vi klædte os ud. Et øjeblik.
-Nå, Lynn. -Hvad?
Lynn var en koært.
Hun farvede sit øje sort og satte et "P" på skjorten.
Lauren var seriemorder.
Hun havde en tegneserie om halsen, hvor der stod "morder" indeni.
Jeg var Frihedsgudinden.
At sidde i fængsel væk fra ens børn på halloween…
Det var den bedst mulige halloween herinde.
Jeg må se at blive dømt for spritkørsel eller offentlig beruselse,
så jeg kan se dig og give dig et kram.
Tiden er gået, skat.
Ti sekunder.
-Elsker dig. -Elsker dig.
Okay.
Julelysene gør mig trist.
Man ser alle andre.
De taler om, hvad de køber til deres børn til jul,
og jeg skal bekymre mig over,
om hun får en middag til jul eller thanksgiving.
Brittany fortjente ikke, hvad hun fik.
Hun blev voldtaget og tævet af ham og næsten dræbt.
Nu bliver hun voldtaget og tævet af systemet.
Hvis man ser Todd som et offer, synes man så, Brittany fik retfærdighed?
Og hvis man synes, at hun var ofret,
tænker jeg ikke, man synes, hun fik retfærdighed.
Uanset hvis side, man var på,
tror jeg ikke, man fandt denne historie retfærdig.
Det største studie af sager fandt,
at kvinder var dobbelt så tilbøjelige til at blive dømt,
når de hævdede selvforsvar.
Tusindvis af kvinder er blevet fængslet i USA
for at dræbe deres overgrebsmænd.
Hvis du har oplevet partnervold
og har brug for hjælp, så besøg www.wannatalkaboutit.com
Tekster af: Hani Abildskov Abu-Khalil